Դինո Ռիզի

Դինո Ռիզի (իտալ.` Dino Risi, ), իտալացի կինոռեժիսոր և սցենարիստ։ Մարիո Մոնիչելլիի, Լուիջի Կոմենչինիի, Նաննի Լոյի և Էտտորե Սկոլայի հետ միասին, Դինո Ռիզին համարվում է իտալական կատակերգության առաջատար ռեժիսորներից մեկը։

Կենսագրությունը 
Տասներկու տարեկանում Դինո Ռիզին զրկվել է ծնողներից։ Նրա խնամքով զբաղվել են բարեկամները։ Ստացել է բժշկական կրթություն, իսկ հետագայում դարձել հոգեբույժ։ Նրա երկու եղբայրները` Նելոն և Ֆերնանդոն, նույնպես աշխատել են կինոյի բնագավառում։

Իր ստեղծագործական կյանքը Դինո Ռիզին սկսել է որպես ռեժիսորներ Մարիո Սոլդատիի և Ալբերտո Լատուադայի օգնական։ 1940-ական թվականներին նկարահանել է կարճամետրաժ վավերագրական ֆիլմեր և հատուկ ուշադրության արժանացել Վենետիկի կինոփառատոնում։ 1952 թվականին նկարահանել է իր առաջին լիամետրաժ գեղարվեստական ֆիլմը։

1967 թվականին նրա ««Սուրբ Յանուարիուս» գործողությունը» կինոնկարն արժանացել է Մոսկվայի միջազգային կինոփառատոնի արծաթե մրցանակին։ Չնայած այն հանգամանքին, որ Դինո Ռիզին նկարահանել է հիմնականում կատակերգություններ, սակայն նրա ամենահայտնի ֆիլմը 1974 թվականին նկարահանված «Կնոջ բույրը» ոչ կատակերգական կինոնկարն էր։ Այդ ֆիլմի համար նա երկու անվանակարգերում ներկայացվել է «Օսկար» մրցանակի։ 2002 թվականին կինեմատոգրաֆում ունեցած ներդրումների համար արժանացել է «Ոսկե առյուծ» մրցանակի։

Դինո Ռիզին ունի երկու որդի` Կլաուդիոն և Մարկոն (ռեժիսոր)։ Նա մահացել է 2008 թվականի հունիսի 7-ին` 91 տարեկանում։

Մասնակի ֆիլմագրությունը

Ծանոթագրություններ 

Կինոռեժիսորներ այբբենական կարգով
Իտալացի ռեժիսորներ
Իտալացի կինոռեժիսորներ
«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Իտալացի սցենարիստներ
Իտալացի հոգեբույժներ
Եվրոպական ակադեմիայի անդամներ